ઘણી વખત કોઈ બીજાને મોકલવાનો મેસેજ આપણે કોઈ ત્રીજી વ્યક્તિને જ મોકલી દેતા હોઈએ છીએ અને એના લીધે ઘણી મુશ્કેલીઓ પણ આવતી હોય છે. આખરે વૉટ્સઍપ હવે એ મુશ્કેલીનું પણ નિરાકરણ લઇ આવશે. એક ફેન વેબસાઈટ અનુસાર કંપની હવે એ ફીચર પર ટેસ્ટ કરી રહી છે જ્યાં મેસેજ મોકલ્યાના ૫ મિનિટમાં જો તમે એ મેસેજ ડીલીટ કરી દો તો સામે વાળા વ્યક્તિને પણ એ મેસેજ મળે નહિ, જોકે અહીંયા સૌથી મોટી તકલીફ એ છે કે જો કોઈ અમારા જેવો હોય જે મૉટે ભાગે મેસેજ મળતા જ તરત વાંચી લે અથવા તો રીપ્લાય કરી દે એ વ્યક્તિ પાસે ખોટો મેસેજ પહોંચે અને મેસેજ વંચાઈ જાય તો પછી એ કઈ રીતે ડીલીટ કરી શકાય. જોકે વોટ્સએપ દ્વારા પણ આ બાબતે ઘણું ટેસ્ટિંગ થઇ રહ્યું છે.